**Pakuotės lapelis: informacija vartotojui**

**Hepeel tabletės**

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 4 savaites Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Hepeel ir kam jis vartojamas

2. Kas žinotina prieš vartojant Hepeel

3. Kaip vartoti Hepeel

4. Galimas šalutinis poveikis

5. Kaip laikyti Hepeel

6. Pakuotės turinys ir kita informacija

**1.** Kas yra Hepeel ir kam jis vartojamas

Hepeel yra homeopatinis vaistinis preparatas, vartojamas papildomam kepenų funkcijos sutrikimų gydymui.

Indikacijos pagrįstos tik homeopatijos principais.

**2.** **Kas žinotina prieš vartojant Hepeel**

**Hepeel vartoti negalima:**

* jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje);
* jeigu yra alergija arba tikrajam margainiui *(Silybum marianum),* arba kitiems astrinių (graižažiedžių) šeimos augalams, arba chininui.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Hepeel.

Sergant arba sirgus kepenų liga arba vartojant hepatotoksinių medžiagų, prieš Hepeel tablečių vartojimą būtina pasitarti su gydytoju.

**Vaikams ir paaugliams**

Jaunesniems nei 12 metų vaikams be gydytojo patarimo šio vaistinio preparato vartoti negalima.

### Kiti vaistai ir Hepeel

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Hepeel vartojimas su maistu ir gėrimais**

Sąveikos nepastebėta.

### Nėštumas ir žindymo laikotarpis

Hepeel nevartoti nėštumo ir žindymo laikotarpiu.

### Vairavimas ir mechanizmų valdymas

Hepeel gebėjimo vairuoti ir valdyti mechanizmus neveikia.

### Hepeel sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

### 3. Kaip vartoti Hepeel

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms ir vaikams nuo 12 metų paprastai reikia vartoti po 1 tabletę 3 kartus per dieną (laikyti burnoje, kol ištirps).

Pasiteiraukite gydytojo, kiek laiko Jums reikia vartoti Hepeel tablečių. Paprastai gydymas trunka 1–2 mėnesius.

*Pastaba.*Vaisto vartojant ilgiau nei 4 savaites, reikia sekti kepenų funkcijos rodmenis.

### Ką daryti pavartojus per didelę Hepeel dozę?

Pranešimų apie perdozavimą negauta.

### Pamiršus pavartoti Hepeel

Negalima vartoti dvigubos dozės norint kompensuoti praleistą dozę.

**Nustojus vartoti Hepeel**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4.** **Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pavartojus vaistų, kuriuose yra chinino, retais atvejais gali kilti padidėjusio jautrumo reakcijų, tokių kaip odos alergija ar karščiavimas. Tokiu atveju reikia kreiptis į gydytoją.

*Pastaba.* Gali pasireikšti sensibilizacija (įjautrinimas) chininui ar chinidinui.

Gydant vaistais, kuriuose yra ugniažolės alkaloidų, pavieniais atvejais padidėjo kepenų fermentų (transaminazių) kiekis kraujyje ir bilirubino kiekis kraujo serume, pasireiškė net vaistų sukeliama gelta (nuo vaistų poveikio priklausomas toksinis hepatitas). Šie pokyčiai susilpnėjo ar išnyko nutraukus vaisto vartojimą.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

### 5. Kaip laikyti Hepeel

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

### 6. Pakuotės turinys ir kita informacija

**Hepeel sudėtis**

- 1 tabletėje yra veikliųjų medžiagų: Lycopodium clavatum D3 30 mg, Chelidonium majus D4 30 mg,

 Cinchona pubescens D3 30 mg, Myristica fragrans D4 30 mg, Silybum marianum D2 15 mg, Phosphorus D6 15 mg, Veratrum album D6 60 mg, Citrullus colocynthis D6 90 mg.

- Pagalbinės medžiagos: laktozė monohidratas, magnio stearatas.

**Hepeel išvaizda ir kiekis pakuotėje**

##### Hepeel tabletės yra nuo baltos iki blyškios oranžinės spalvos, su pavieniais oranžiniais taškeliais, apvalios, plokščios, su nusklembtomis briaunomis.

Pakuotėje yra 50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. + 49 7221 501 00

Faksas + 49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”Partizanų g. 198-5LT-50324 KaunasTel., faksas + 370 37 452 559El. paštas info@heel.lt |

Šis pakuotės lapelis paskutinį kartą peržiūrėtas 2015-12-31

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).